b'\n_START_ARTICLE_\nBoris Vezjak\n_START_SECTION_\n\xc5\xbdivljenje\n_START_PARAGRAPH_\nBoris Vezjak je diplomiral in magistriral iz filozofije na ljubljanski Filozofski fakulteti ter na isti ustanovi leta 2001 doktoriral na temo "Aristotelova kritika idej in argumenti proti Platonu v spisu Peri ideon".\n_START_SECTION_\nDelo\n_START_PARAGRAPH_\nKot izredni profesor je zaposlen na Filozofski in Pedago\xc5\xa1ki fakulteti v Mariboru, kjer predava pri predmetih, povezanih z zgodovino filozofije, mediji, etiko in filozofsko terminologijo._NEWLINE_Je so-avtor u\xc4\x8dbenika Filozofija za gimnazije. Njegova filozofska avtorska dela so\xc2\xa0\xc2\xbbPlaton: Harmid\xc2\xab\xc2\xa0(1994),\xc2\xa0\xc2\xbbPlaton: Fileb\xc2\xab\xc2\xa0(2000),\xc2\xa0\xc2\xbbPlaton: Parmenid\xc2\xab\xc2\xa0(2001),\xc2\xa0\xc2\xbbPsevdoaristotel: O vrlini\xc2\xab\xc2\xa0(2000),\xc2\xa0\xc2\xbbAristotel: O idejah\xc2\xab\xc2\xa0(2004),\xc2\xa0\xc2\xbbSokratov pojmovnik za mlade\xc2\xab\xc2\xa0(2011)._NEWLINE_Ostala njegova monografska dela so \xc5\xa1e:\xc2\xa0\xc2\xbbKako so mo\xc4\x8dno dihali: komentarji in kronologija k primeru Petek\xc2\xab\xc2\xa0(2005),\xc2\xa0\xc2\xbbSpro\xc5\xa1\xc4\x8dena ideologija Slovencev\xc2\xab\xc2\xa0(2007),\xc2\xa0\xc2\xbbZmote in napake v argumentaciji: vodi\xc4\x8d po slabi argumentaciji v dru\xc5\xbebenem vsakdanu\xc2\xab\xc2\xa0(2007, skupaj z Janezom Bregantom),\xc2\xa0\xc2\xbbIn media res: novinarji med etiko, politiko in kapitalom\xc2\xab\xc2\xa0(2008),\xc2\xa0\xc2\xbbSomrak medijske avtonomije\xc2\xab\xc2\xa0(2009),\xc2\xa0\xc2\xbbParanoja, manipulacija in racionalnost\xc2\xab\xc2\xa0(2010) in\xc2\xa0\xc2\xbbAd populum: analize dru\xc5\xbebenega diskurza\xc2\xab\xc2\xa0(2012)._NEWLINE_Vezjak je kot komentator kritik slovenske dru\xc5\xbebene stvarnosti, predvsem medijskega in politi\xc4\x8dnega diskurza.'